ai4bharat/Pralekha huggingface dataset:
ఆర్థిక మంత్రిత్వ శాఖ
ఆసియా అబివృద్ధి బ్యాంకు వార్షిక సమావేశం 2021 లో భాగంగా గవర్నర్ల సదస్సులో పాల్గొన్న ఆర్థిక మంత్రి శ్రీ మతి నిర్మలా సీతారామన్
కేంద్ర ఆర్దిక , కార్పొరేట్ వ్యవహారాల శాఖ మంత్రి, ఆసియా అభివృద్ధి బ్యాంక్  ఇండియా గవర్నర్ నిర్మలా సీతారామన్ ఈరోజు ఉజ్వల భవిష్యత్కు సహకారానికి సంబంధించిన సదస్సులో పాల్గొన్నారు.ఎడిబి వార్షిక సమావేశం 2021లో భాగంగా ఈ సదస్సు జరిగింది. ఈ సదస్సులో జపాన్, జార్జియా, చైనా, ఫిలిప్పీన్స్, నెదర్లాండ్స్ పాల్గొన్నాయి. వర్చువల్ విధానంలో జరిగిన ఈ సమావేశంలో ఎడిబికి చెందిన 68 దేశాల ప్రతినిధులు పాల్గొన్నారు.
కోవిడ్ -19 మహమ్మారిపై అకుంఠితదీక్షతో పోరాటం చేస్తున్నభారత ఫ్రంట్ లైన్ వర్కర్లకు ఆమె అభినందనలు , కృతజ్ఞతలు తెలిపారు. ప్రస్తుత కరోనా మహమ్మారి వల్ల తలెత్తిన సంక్షోభం నుంచి కోలుకోవడానికి గల అవకాశాలకు సంబంధించి ఆమె తన అభిప్రాయాలను తెలియజేస్తూ, ఇండియా సార్క్ కోవిడ్ -19 అత్యవసర నిధిని ఏర్పాటు చేయడంతో పాటు ఈ దిశగా పలు చర్యలు తీసుకోవడంలో ఇండియా ముందు వరుసలో ఉన్నదన్నారు. అలాగే కోవిడ్ -10 టూల్స్ యాక్సిలరేటర్ , కోవాక్స్ కు చొరవ చూపిందన్నారు. అంతర్జాతీయ సౌర కూటమి , పారిస్ ఒప్పంద లక్ష్యాలు , భాగస్వామ్యం ద్వారా అంతర్జాతీయ సానుకూల వాతావరణ కార్యాచరణను చేపట్టవచ్చో ఒక ఉదాహరణగా నిలిచాయన్నారు.
మొత్తంమీద తిరిగి ఆర్ధిక వ్యవస్థ విజయవంతంగా కోలుకోవడానికి ప్రాంతీయంగా, అంతర్జాతీయంగా విస్తృత సహకారం అవసరమని అన్నారు. కోవిడ్ -19 పై పోరాటానికి సంబంధించి అన్ని రకాల ఉపకరణాలైన డయాగ్నస్టిక్, చికిత్స, వాక్సిన్లు లేదా సాంకేతికత లను అంతర్జాతీయంగా ఇచ్చిపుచ్చుకోవలసి ఉంది. ఇండియా వాక్సిన్ తయారీ సామమర్ధ్యాన్ని మరింత పెంచేందుకు కీలక ముడి పదార్దాలు, అత్యవసరాలను ఇండియాకు అందుబాటులో ఉంచాల్సిన అవసరాన్ని అమె తెలియజేశారు.
ప్రగతి సాధనకు ప్రైవేట్ రంగం , పౌర సమాజం భాగస్వామ్యం కావలసిన అవసరాన్ని ఆమె ఈ సందర్భంగా ప్రస్తావించారు. భారతీయ వాక్సిన్ అభివృద్ధి దారులు సహకరించి ప్రభుత్వానికి సహేతుక ధరకు వాక్సిన్ ను అందించారని ఆమె అన్నారు. ప్రైవేటు సంస్తలు కూడా కార్పొరేట్ సామాజిక బాధ్యత కింద తమ వంతు తోడ్పడుతున్నాయి. భారత ప్రభుత్వ విధానాలు ఎం.ఎస్.ఎం.ఇలకు మద్దతు , ఆర్ధిక వ్యవస్థ తిరిగి కోలుకునేందుకు భారత ప్రభుత్వం తీసుకున్న విధానాలు ఎంతగానో ప్రగతికి దోహదపడనున్నాయి.
దృఢమైన, నిరంతర ప్రగతికి సంబంధించిన సహకారానికి బహుళ పక్ష సంస్థలు డిజిటల్ ఆస్తులు, ప్రకృతి విపత్తులను తట్టుకునే ఆస్థులను రూపోందించడంలో తమవంతు పాత్ర వహించడం అవసరం. ఇందుకు మానవ అభివృద్ధిన ప్రాధాన్యతగా తీసుకోవాల్సి ఉంటుంది.ప్రాంతీయ, అంతర్జాతీయ సహకారాన్ని పెంపొందించేందుకు ఇండియా కట్టుబడి ఉందని ఆమె అన్నారు.
కోవిడ్ , నాన్ కోవిడ్ ప్రాజెక్టులకు సకాలంలో ఆర్ధిక సహాయాన్ని అందించినందుకు ఎడిబిని శ్రీమతి సీతారామన్ అభినందించారు. ఆసియా, పసిఫిక్లో ఆరోగ్య రంగం ఉద్దీపనపై మరింత దృష్టి పెట్టాల్సి ఉందని, ఇందుకు సంబంధించి ఎడిబి సమగ్ర పరిష్కారాలను రూపొందించాలని అన్నారు.
ప్రధాన మంత్రి కార్యాలయం
ఉత్తరాఖండ్లోని శ్రీ కేదార్ నాథ్ ధామ్ లో దైవ దర్శనం మరియు పూజల లో పాలుపంచుకొన్న ప్రధాన మంత్రి
గర్భగుడి లోపల రుద్రాభిషేకం జరిపారు
ఆది గురు శంకరాచార్య సమాధి స్థలాన్ని సందర్శించారు
మందాకిని ఆస్థాపథ్ లో మరియు సరస్వతి ఆస్థాపథ్ లో సాగుతున్న పనుల పురోగతి ని సమీక్షించారు
కేదార్ నాథ్ ధామ్ ప్రాజెక్టు శ్రమికుల తో భేటీ అయ్యారు
కేదార్ నాథ్ ను ప్రధాన మంత్రి శ్రీ నరేంద్ర మోదీ ఈ రోజు న సందర్శించి శ్రీ కేదార్ నాథ్ దేవాలయం లో దైవ దర్శనం చేసుకొని పూజ కార్యక్రమం లో పాలుపంచుకొన్నారు. సాంప్రదాయిక పహాడీ వస్త్రాల ను ధరించిన ప్రధాన మంత్రి గర్భగుడి లో నిర్వహించిన రుద్రాభిషేకం లో పాలుపంచుకొన్నారు; నంది విగ్రహం సమక్షం లో ప్రధాన మంత్రి ప్రార్థన జరిపారు.
ఆది గురు శంకరాచార్య సమాధి స్థలాన్ని కూడా ప్రధాన మంత్రి సందర్శించారు; అంతేకాకుండా మందాకిని ఆస్థాపథ్ మరియు సరస్వతి ఆస్థాపథ్ వెంబడి జరుగుతున్న పనుల యొక్క పురోగతి ని కూడా ఆయన సమీక్షించారు.
కేదార్ నాథ్ ధామ్ ప్రాజెక్టు లో పనిచేస్తున్న వ్యక్తుల ను ప్రధాన మంత్రి కలుసుకొన్నారు.
ఈ సందర్భం లో ప్రధాన మంత్రి వెంట ఉత్తరాఖండ్ గవర్నర్ రిటైర్డ్ జనరల్ శ్రీ గుర్ మీత్ సింహ్ మరియు ఉత్తరాఖండ్ ముఖ్యమంత్రి శ్రీ పుష్కర్ సింహ్ ధామి లు ఉన్నారు.
కేదార్ నాథ్ అత్యంత ముఖ్యమైన హిందూ పుణ్యక్షేత్రాల లో ఒకటి గా ప్రసిద్ధికెక్కింది. ఈ ప్రాంతం లో సిక్కుల కు ఆరాధ్య తీర్థయాత్ర స్థలం అయిన హేమ్ కుండ్ సాహిబ్ సైతం నెలకొంది. ప్రస్తుతం చేపట్టబోతున్న కనెక్టివిటీ ప్రాజెక్టు లు ధార్మిక ప్రాముఖ్యం కలిగిన స్థలాల లో మౌలిక సదుపాయాల ను మెరుగుపరచి ఆయా క్షేత్రాల కు సులభంగా చేరుకొనే విధం గా చర్యల ను తీసుకోవాలన్న ప్రధాన మంత్రి యొక్క నిబద్ధత ను చాటి చెబుతున్నాయి.
కార్మిక, ఉపాధికల్పన మంత్రిత్వ శాఖ
దేశంలోని అన్ని జిల్లాల్లో భారీ డిస్ట్రిక్ట్ ఔట్రీచ్ ప్రోగ్రామ్ "నిధి ఆప్కే నికాత్ 2.0"ని ప్రారంభించనున్న ఉద్యోగుల ప్రావిడెంట్ ఫండ్ ఆర్గనైజేషన్
నిధి ఆప్కే నికాత్ 2.0 అనేది యజమానులు మరియు ఉద్యోగులకు ఫిర్యాదుల పరిష్కార వేదిక మరియు సమాచార మార్పిడి నెట్వర్క్ మాత్రమే కాకుండా వివిధ రాష్ట్ర మరియు కేంద్ర ప్రభుత్వ శాఖల జిల్లా స్థాయి అధికారులతో సమాచార మార్పిడికి వేదిక అవుతుంది.
ఉద్యోగుల ప్రావిడెంట్ ఫండ్ ఆర్గనైజేషన్  నిధి ఆప్కే నికాత్ ప్రోగ్రామ్ ద్వారా దేశంలోని అన్ని జిల్లాల్లో భారీ డిస్ట్రిక్ట్ ఔట్రీచ్ ప్రోగ్రామ్ను ప్రారంభిస్తోంది. ఈ కార్యక్రమాన్ని భారత ప్రభుత్వ కార్మిక & ఉపాధి మంత్రిత్వ శాఖ కార్యదర్శి శ్రీమతి ఆర్తి అహుజా 27 జనవరి 2023న ఈ-లాంచ్ చేస్తారు.
నిధి ఆప్కే నికాత్ 2.0 అనేది యజమానులు మరియు ఉద్యోగులకు ఫిర్యాదుల పరిష్కార వేదిక మరియు సమాచార మార్పిడి నెట్వర్క్ మాత్రమే కాకుండా వివిధ రాష్ట్ర మరియు కేంద్ర ప్రభుత్వ శాఖల జిల్లా స్థాయి అధికారులతో సమాచార మార్పిడికి వేదికగా కూడా ఉంటుంది. ఈ కార్యక్రమంలో ఆన్లైన్ క్లెయిమ్ ఫైల్ చేయడం వంటి సేవలను సభ్యులు పొందే హెల్ప్ డెస్క్ సృష్టించబడుతుంది. సభ్యుల ఫిర్యాదుల పరిష్కారం అక్కడికక్కడే చేయబడుతుంది. ఏదైనా ఫిర్యాదును అక్కడికక్కడే పరిష్కరించలేకపోతే అది ఈపీఎఫ్ఓ ఫిర్యాదుల పోర్టల్లో నమోదు చేయబడి ప్రాధాన్యతపై పరిష్కరించబడుతుంది.
నిధి ఆప్కే నికాత్ అనేది ఈపీఎఫ్ఓ వాటాదారులు ఫిర్యాదుల పరిష్కారం కోసం ఈపీఎఫ్ఓ ఫీల్డ్ ఆఫీస్లకు వచ్చే కార్యక్రమం. నిధి ఆప్కే నికాత్ 2.0 కింద ఇది ఈపీఎఫ్ఓ వాటాదారులను చేరుకుంటుంది. తద్వారా సంస్థ దేశంలోని అన్ని జిల్లాల్లో అందుబాటు మరియు దృశ్యమానతను పెంచుతుంది. ప్రతి నెలా ఒకే రోజు దేశంలోని అన్ని జిల్లాలకు చేరుకోవడమే ఈ కార్యక్రమం లక్ష్యం. నిధి ఆప్కే నికాత్ 2.0 జనవరి 2023 నుండి ప్రతి నెల 27న నిర్వహించబడుతుంది. నెలలో 27న సెలవుదినం అయితే, తర్వాతి పనిదినం నాడు నిర్వహించబడుతుంది.
ఈ లక్ష్య విధానం అధిక ప్రజా సంతృప్తిని అలాగే ప్రయోజనాల యొక్క సమర్థవంతమైన ప్రయోజనాల బట్వాడాను నిర్ధారిస్తుంది. జిల్లా అవేర్నెస్ క్యాంప్ మరియు ఔట్రీచ్ ప్రోగ్రామ్గా నిధి ఆప్కే నికాత్ను బలోపేతం చేయడం మరియు పెంచడం ద్వారా ఈపీఎఫ్ఓ కార్యాలయాలు లేని 500 కంటే ఎక్కువ జిల్లాలు కవర్ చేయబడతాయి మరియు సభ్యులకు సామాజిక భద్రత మరియు అవాంతరాలు లేని సేవలు అందించబడతాయి.
ఈ కార్యక్రమాన్ని విజయవంతంగా మరియు ప్రభావవంతంగా చేయడానికి క్యాంపులలో గరిష్టంగా పాల్గొనేవారిని నిర్ధారించాలని ఈపీఎఫ్ఓ అందరు వాటాదారులను కోరింది. ఈ ఔట్రీచ్ కార్యక్రమాన్ని విజయవంతం చేయడంలో పూర్తి సహకారం అందించాలని రాష్ట్రంలోని అన్ని జిల్లాల కలెక్టర్లకు ఆదేశాలు జారీ చేయాలని కోరుతూ ప్రధాన కార్యదర్శులందరికీ సెంట్రల్ ప్రావిడెంట్ ఫండ్ కమిషనర్ శ్రీమతి నీలం శమీరావు లేఖ పంపారు. సెంట్రల్ బోర్డ్ ఆఫ్ ట్రస్టీస్  ఈపీఎఫ్ సభ్యులు తమ స్థానానికి సమీపంలోని శిబిరాల్లో చురుకుగా పాల్గొని ఈపీఎఫ్ అధికారులను ప్రేరేపించి మార్గనిర్దేశం చేయాలని ఆమె కోరారు.
అనేక ఏళ్లుగా ఈపీఎఫ్ఓ తన చందాదారుల ప్రయోజనం కోసం అనేక చర్యలు మరియు సంస్కరణలను తీసుకువచ్చింది. 2015 సంవత్సరంలో భవిష్య నిధి అదాలత్ని నిధి ఆప్కే నికత్గా మార్చారు. మరియు 2019 సంవత్సరంలో కార్మిక సంఘాల భాగస్వామ్యాన్ని ఆహ్వానించడం ద్వారా నిధి ఆప్కే నికాత్ ప్రోగ్రామ్ విస్తరణ మరింత మెరుగుపడింది. 2021 సంవత్సరంలో పింఛనుదారుల ఫిర్యాదుల పరిష్కారం కోసం ప్రత్యేకమైన వేదిక నెలవారీ పెన్షన్ అదాలత్ ప్రారంభించబడింది.
రైల్వే మంత్రిత్వ శాఖ
దేశంలో 2030 నాటికి నికరశూన్య కర్బన ఉద్గార లక్ష్య సాధనకు భారత రైల్వేల  సంకల్పం
బ్రాడ్ గేజ్  రైలుమార్గాల 100 శాతం విద్యుదీకరణకు ‘ఐఆర్’ కట్టుబాటు
భారత రైల్వేలు  2030 నాటికి నికరశూన్య కర్బన ఉద్గార లక్ష్యం సాధించాలని కృతనిశ్చయంతో ఉంది. ఈ దిశగా కింద పేర్కొన్న చర్యలు చేపట్టింది:
- రైలు మార్గాల నెట్వర్క్ 100 శాతం విద్యుదీకరణ
- రైల్వేల పరిధిలో  దాదాపు 142 మెగావాట్ల సామర్థ్యంగల సౌర విద్యుత్ ప్లాంట్లు, సుమారు 103 మెగావాట్ల పవన విద్యుత్ ప్లాంట్లు  ప్రారంభించబడ్డాయి.
- రైలు ఇంజన్లు, విద్యుత్ మల్టిపుల్ యూనిట్  రైళ్లు, ప్రధాన మార్గాల విద్యుత్ మల్టిపుల్ యూనిట్  రైళ్లు, కోల్కతా మెట్రో సెట్లు, విద్యుత్ రైలు సెట్లలో పునరుత్పాదక బ్రేకింగ్తో ‘ఇన్సులేటెడ్ గేట్ బైపోలార్ ట్రాన్సిస్టర్  ఆధారిత 3-ఫేజ్ ప్రొపల్షన్ వ్యవస్థ వినియోగం.
- శబ్దం, వాయు కాలుష్యం, డీజిల్ వినియోగం తగ్గింపులో భాగంగా ‘ఎండ్ ఆన్ జనరేషన్’  రైళ్లు ‘హెడ్ ఆన్ జనరేషన్’  రైళ్లుగా మార్పిడి.
- విద్యుత్ వినియోగం తగ్గించడం కోసం రైల్వే స్టేషన్లు, సర్వీస్ భవనాలు, నివాస గృహాలు, కోచ్లుసహా అన్ని రైల్వే సంబంధిత భవన సముదాయాల్లో ‘లైట్ ఎమిటింగ్ డయోడ్’ ల ఏర్పాటు.
- కర్బన సంగ్రహణం కోసం రైల్వే భూముల అటవీకరణ.
- హరిత ధ్రువీకరణ- వివిధ పారిశ్రామిక యూనిట్లు, రైల్వే స్టేషన్లు, ఇతరత్రా రైల్వే సంస్థలు హరిత ధ్రువీకరణ చేయబడ్డాయి. అంతేకాకుండా పర్యావరణ నిర్వహణ వ్యవస్థ కింద: వివిధ రైల్వే స్టేషన్లకు ‘ఐఎస్ఓ 14001’ ధ్రువీకరణ కూడా చేయబడింది.
- తూర్పు, పశ్చిమ ప్రత్యేక సరకు రవాణా కారిడార్ల  నిర్మాణం.
- వ్యర్థాల నుంచి విద్యుత్తును ఉత్పత్తిచేసే ప్లాంట్ల ఏర్పాటు.
ఈ చర్యలతోపాటు సంప్రదాయ వనరుల ద్వారా ఇంధన వినియోగం తగ్గింపు దిశగా పునరుత్పాదక ఇంధన ఉత్పాదకతను పెంచుకోవాలని ‘ఐఆర్’ నిర్ణయించింది. కాగా, ప్రస్తుత రైళ్ల సమూహంలో సౌరశక్తి రైలును చేర్చే ప్రతిపాదన లేదు. సౌరశక్తి వ్యవస్థ పగటివేళ పని చేసేది కావడంతోపాటు సుమారు 4 నుంచి 5 గంటల బ్యాటరీ బ్యాకప్ను మాత్రమే ఉత్పత్తి చేయగలదు. అలాగే పొగమంచు/శీతల, వర్షాకాలాల్లో ఈ వ్యవస్థ సరిగా పనిచేయదు. దీంతోపాటు వాతావరణ పరిస్థితులను బట్టి బ్యాటరీ బ్యాకప్ 2 నుంచి 3 గంటలకు మించదు. అందువల్ల ఈ వ్యవస్థ పొడిగింపు ముందుకు సాగలేదు.
రైల్వేలు-కమ్యూనికేషన్లు/ఎలక్ట్రానిక్స్, సమాచార సాంకేతిక శాఖల మంత్రి శ్రీ అశ్వనీ వైష్ణవ్ లోక్సభలో ఇవాళ ఒక ప్రశ్నకు లిఖితపూర్వకంగా ఇచ్చిన సమాధానంలో ఈ వివరాలను వెల్లడించారు.
ప్రధాన మంత్రి కార్యాలయం
ఛత్రపతి శివాజీ మహరాజ్ జయంతి నేపథ్యంలో ఆయనకు ప్రధానమంత్రి నివాళి
ఛత్రపతి శివాజీ మహారాజ్ జయంతి సందర్భంగా ప్రధానమంత్రి శ్రీ నరేంద్ర మోదీ ఆయనకు నివాళి అర్పించారు.
ఈ మేరకు ఒక ట్వీట్ ద్వారా పంపిన సందేశంలో:
“‘ఛత్రపతి శివాజీ మహరాజ్ జయంతి నేపథ్యంలో ఆయనకు నివాళి అర్పిస్తున్నాను. ఆయన ధైర్యం, సుపరిపాలనకు ఇచ్చిన ప్రాధాన్యం మనకెంతో స్ఫూర్తినిస్తాయి” అని ప్రధాని పేర్కొన్నారు.
ప్రధాన మంత్రి కార్యాలయం
ప్రధాన మంత్రి శ్రీ నరేంద్ర మోదీ కి, ఉజ్బెకిస్తాన్ అధ్యక్షుడు మాన్య శ్రీ శావ్ కత్ మిర్జియోయెవ్ కు మధ్య వర్చువల్ పద్ధతి లో శిఖరాగ్ర సమావేశం
ప్రధాన మంత్రి శ్రీ నరేంద్ర మోదీ కి, ఉజ్బెకిస్తాన్ అధ్యక్షుడు మాన్య శ్రీ శావ్ కత్ మిర్జియోయెవ్ కు మధ్య ఈ నెల 11 న శిఖర సమ్మేళనం వర్చువల్ పద్ధతి లో జరగనుంది.
ఇది భారతదేశానికి, మధ్య ఆసియా లోని ఒక దేశానికి మధ్య చోటు చేసుకొంటున్న ప్రథమ ద్వైపాక్షిక ‘వర్చువల్ సమిట్’ కానుంది. నేతలు కోవిడ్ అనంతర జగత్తు లో భారతదేశం- ఉజ్బెకిస్తాన్ సహకారాన్ని పటిష్టపర్చుకోవడం సహా ద్వైపాక్షిక సంబంధాలను గురించి సమగ్రంగా చర్చించనున్నారు. వారు పరస్పర హితం ముడిపడ్డ ప్రాంతీయ అంశాలపై, ప్రపంచ అంశాలపై తమ తమ అభిప్రాయాలను కూడా ఒకరికి మరొకరు తెలియజేసుకోనున్నారు.
భారతదేశం, ఉజ్బెకిస్తాన్ లు ఇటీవలి కాలంలో ఉన్నత స్థాయి ఆదాన ప్రదానాలను కొనసాగించాయి. ప్రధాన మంత్రి 2015 లోను, 2016 లోను ఉజ్బెకిస్తాన్ ను సందర్శించడం, అధ్యక్షుడు శ్రీ మిర్జియోయెవ్ 2018 లోను, 2019 లోను భారతదేశాన్ని సందర్శించడం వ్యూహాత్మక భాగస్వామ్యానికి ఒక నూతన గతిశీలత ను అందించాయి.
వర్చువల్ సమిట్ తో పాటే ప్రభుత్వానికి, ప్రభుత్వానికి మధ్య అనేక ఒప్పందాలు/అవగాహనపూర్వక ఒప్పందాలు తుదిరూపు ను సంతరించుకొనే అవకాశం కూడా ఉంది.
(
రైల్వే మంత్రిత్వ శాఖ
2020 మే నెల 24వ తేదీ ఉదయం 10 గంటల వరకు 37 లక్షల మంది ప్రయాణికులతో 2813 శ్రామిక్ ప్రత్యేక రైళ్లను నడిపిన - భారతీయ రైల్వేలు
రద్దీ పరిస్థితి గణనీయంగా తగ్గింది మరియు రైళ్ల రాకపోకలు కూడా గణనీయంగా పెరిగాయి.
మొత్తం శ్రామిక్ ప్రత్యేక రైళ్లలో 80 శాతం రైళ్ళు ఉత్తర ప్రదేశ్ మరియు బీహార్ లోని వివిధ గమ్యస్థానాలకు చేరాయి.
ఈ గమ్యస్థానాలకు వెళ్లే రైళ్లు ఎక్కువకావడంతో ఈ మార్గాల్లో రద్దీ ఏర్పడింది.
దీనికి తోడు, స్టేషన్లలో సామాజిక దూరం పాటించడం వంటి వివిధ ఆరోగ్య పరమైన నిబంధనల కారణంగా ప్రయాణీకులు రైలు నుండి దిగేటప్పుడు ఎక్కువ సమయం తీసుకోవడంతో టెర్మినళ్ల వద్ద రద్దీ ఏర్పడింది. ఇది రాకపోకల రద్దీని మరింత ప్రభావితం చేసింది.
ఈ రద్దీని అధిగమించడానికి కొన్ని రైళ్లను మధుర, ఝార్సుగూడ మీదుగా మళ్లించడం జరిగింది.
రైల్వే బోర్డు స్థాయిలో, జోనల్ రైల్వే స్థాయి మరియు డివిజనల్ స్థాయిలో 24 గంటల పర్యవేక్షణ కొనసాగుతోంది.
ఈ శ్రామిక్ ప్రత్యేక రైళ్లలో ప్రయాణీకులకు క్రమం తప్పకుండా భోజనం మరియు త్రాగు నీరు సరఫరా అయ్యేలా మరియు ప్రయాణీకులకు ఎటువంటి అసౌకర్యాన్ని కలగకుండా ఐ.ఆర్.సి.టి.సి. మరియు రైల్వే శాఖ అన్ని చర్యలు తీసుకుంది.
భారతీయ రైల్వేయాలు 2020 మే నెల 24వ తేదీ ఉదయం 10 గంటల వరకు 37 లక్షల కంటే ఎక్కువ మంది ప్రయాణీకులతో 2,813 కంటే ఎక్కువ సంఖ్యలో ప్రత్యేక రైళ్లను నడిపింది. వీటిలో 60 శాతం రైళ్లు గుజరాత్, మహారాష్ట్ర, పంజాబ్ రాష్ట్రాల నుండి బయలుదేరగా, వీటిలో ఎక్కువ రైళ్లు ఉత్తరప్రదేశ్, బీహార్ రాష్ట్రాలకు చేరాయి. మొత్తం శ్రామిక్ ప్రత్యేక రైళ్లలో దాదాపు 80 శాతం రైళ్లు ఉత్తరప్రదేశ్  మరియు బీహార్  రాష్ట్రాలలోని వివిధ ప్రాంతాలకు చేరుకున్నాయి. వీటిలో ఎక్కువ రైళ్లు, ఉత్తరప్రదేశ్ రాష్ట్రంలో ఎక్కువగా లక్నో, గోరఖ్ పూర్ పరిసర ప్రాంతాలకు, బీహార్ రాష్ట్రంలో పాట్నా చుట్టు పక్కల ప్రాంతాలకు చేరుకున్నాయి. నిన్నటి నుండీ బయలుదేరిన మొత్తం 565 రైళ్లలో, 266 రైళ్లు బీహార్ రాష్ట్రానికి, 172 రైళ్లు ఉత్తరప్రదేశ్ రాష్ట్రానికీ నడుస్తున్నాయి.
ఈ గమ్యస్థానాలకు వెళ్లే రైళ్లు ఎక్కువకావడంతో ఈ మార్గాల్లో రద్దీ ఏర్పడింది. దీనికి తోడు, స్టేషన్లలో సామాజిక దూరం పాటించడం వంటి వివిధ ఆరోగ్య పరమైన నిబంధనల కారణంగా ప్రయాణీకులు రైలు నుండి దిగేటప్పుడు ఎక్కువ సమయం తీసుకోవడంతో టెర్మినళ్ల వద్ద రద్దీ ఏర్పడింది. ఇది రాకపోకల రద్దీని మరింత ప్రభావితం చేసింది.
ఈ రద్దీని అధిగమించడానికి కొన్ని రైళ్లను మధుర, ఝార్సుగూడ మీదుగా మళ్లించడం జరిగింది. దీనితో పాటు, ట్రాఫిక్ ఎక్కువగా ఉన్న మార్గంలో రద్దీని నివారించడానికి ఆయా మార్గాల హేతుబద్ధీకరణకు ఉత్తర్వులు జారీ చేయడం జరిగింది. రైళ్లు ఆలస్యం కాకుండా చూసేందుకు, రైల్వే బోర్డు స్థాయిలో, జోనల్ రైల్వే స్థాయి మరియు డివిజనల్ స్థాయిలో 24 గంటల పర్యవేక్షణ కొనసాగుతోంది. శ్రామిక్ ప్రత్యేక రైళ్లు సరైన సమయానికి నడిచే విధంగా చూసేందుకు రైళ్లను నడిపే సిబ్బందికి తగిన సూచనలు ఇవ్వడం జరిగింది. ఈ చర్యల కారణంగా రద్దీ పరిస్థితి గణనీయంగా తగ్గింది మరియు రైళ్ల రాకపోకలు కూడా గణనీయంగా పెరిగాయి.
రాకపోకల రద్దీకి దారితీసే తూర్పు ప్రాంత రైళ్ల సంఖ్య పెరగడంతో, రైళ్లు ఆలస్యంగా నడిచాయి. దీనితో భోజన పంపిణీ సమయాలు తారుమారయ్యాయి. ఈ శ్రామిక్ ప్రత్యేక రైళ్లలో ప్రయాణీకులకు క్రమం తప్పకుండా భోజనం మరియు త్రాగు నీరు సరఫరా అయ్యేలా మరియు ప్రయాణీకులకు ఎటువంటి అసౌకర్యాన్ని కలగకుండా ఐ.ఆర్.సి.టి.సి. మరియు రైల్వే శాఖ అన్ని చర్యలు తీసుకుంది.
రైల్వే మంత్రిత్వ శాఖ
వాట్సప్ ద్వారా ఆన్ లైన్ లో ఫుడ్ ఆర్డర్: కొత్త సర్వీసును ప్రారంభించిన భారతీయ రైల్వే
ఈ-క్యాటరింగ్ సేవల ద్వారా రైల్వే ప్రయాణికులు తమకు కావలసిన ఆహారాన్ని ఆర్డర్ చేయడానికి భారతీయ రైల్వే అనుబంధ కేంద్ర ప్రభుత్వ రంగ సంస్థ ఐఆర్సిటిసి వాట్సాప్ సేవలను ప్రారంభించింది.
వాట్సాప్ నెంబర్ +91-8750001323 ద్వారా రైల్వే ప్రయాణికులు తమకు కావలసిన ఆహారాన్ని ఆర్డర్ చేయవచ్చు. ఇంటర్ యాక్టీవ్ నెంబర్ గా పనిచేసే +91-8750001323 రెండు వైపులా సంభాషణకు వీలు కల్పిస్తుంది.
ఈ-క్యాటరింగ్ సేవలకు సంబంధించి ప్రయాణికుల అన్ని సందేహాలను నివృత్తి చేయడంతో పాటు వారి భోజనం ఆర్డర్ కూడా ఏఐ పవర్ చాట్ బాట్ తీసుకుంటుంది.
ఎంపిక చేసిన రైళ్లు, ప్రయాణికులకు ఈ-క్యాటరింగ్ సేవల సౌకర్యం కోసం రూపొందించిన వాట్సాప్ సేవలు అందుబాటులోకి వస్తాయి.
ప్రయాణికుల నుంచి అందిన అభిప్రాయాలు, సూచనలు ఆధారంగా ఈ సౌకర్యాన్ని ఇతర రైళ్లలో ఐఆర్సిటిసి ప్రవేశపెడుతుంది.
ప్రత్యేకంగా అభివృద్ధి చేసిన వెబ్ సైట్ www.catering.irctc.co.in, ద్వారా భారతీయ రైల్వే కు చెందిన ప్రభుత్వ రంగ సంస్థ ఇండియన్ రైల్వే కాటరింగ్ అండ్ టూరిజం కార్పొరేషన్ లిమిటెడ్  -క్యాటరింగ్ యాప్ ఫుడ్ ఆన్ ట్రాక్ ద్వారా ఈ-క్యాటరింగ్ సేవలను ప్రారంభించింది.
వినియోగదారుల అవసరాలను దృష్టిలో ఉంచుకొని భారతీయ రైల్వే శాఖ ఆన్ లైన్ విధానంలో ప్రయాణికులు తమకు కావలసిన ఆహారాన్ని పొందడానికి వీలు కల్పిస్తూ ఇటీవల వాట్సాప్ నెంబర్ +91-8750001323ను అందుబాటులోకి తెచ్చింది. ఈ-క్యాటరింగ్ సేవలు ద్వారా ప్రయాణికులకు మరింత సౌలభ్యం అందించే విషయంలోమరో అడుగు ముందుకేసింది.
|
||
|
వాట్సాప్ సౌకర్యం రెండు దశల్లో అమలు జరుగుతుంది. మొదటి దశలో బిజినెస్ వాట్సాప్ నెంబర్ ఈ-టికెట్ తీసుకున్న ప్రయాణీకులకు ఈ- క్యాటరింగ్ పొందే అవకాశాన్ని www.ecatering.irctc.co.in.ద్వారా కల్పిస్తుంది.
ఈ సౌకర్యాన్ని ఎంచుకునే ప్రయాణికులు తమకు నచ్చిన ఆహారాన్ని తాము ప్రయాణిస్తున్న మార్గంలో ఉన్న స్టేషన్లలో పనిచేస్తున్న రెస్టారెంట్ల ద్వారా బుక్ చేసుకోవడానికి వీలవుతుంది. యాప్ ను డౌన్లోడ్ చేసుకోకుండా ప్రయాణికులు ఈ సౌకర్యాన్ని ఉపయోగించుకోవచ్చు.
రెండవ దశలో వాట్సాప్ నెంబర్ ప్రసార సాధనంగా పనిచేస్తుంది.
ఈ-క్యాటరింగ్ సేవలకు సంబంధించి ప్రయాణికుల అన్ని సందేహాలను నివృత్తి చేయడంతో పాటు వారి భోజనం ఆర్డర్ ను కూడా ఏఐ పవర్ చాట్ బాట్ తీసుకుంటుంది.
తొలుత ప్రయోగాత్మకంగా ఎంపిక చేసిన రైళ్లలో ఈ-క్యాటరింగ్ సౌకర్యం అందుబాటులోకి వస్తుంది. ప్రయాణికుల నుంచి అందిన అభిప్రాయాలు, సూచనలు ఆధారంగా ఈ సౌకర్యాన్ని ఇతర రైళ్లలో ఐఆర్సిటిసి ప్రవేశపెడుతుంది.
ప్రస్తుతం ప్రతిరోజూ ఈ-క్యాటరింగ్ సౌకర్యం ద్వారా ఐఆర్సిటిసి తన వెబ్ సైట్ ద్వారా 50000 భోజనాలు సరఫరా చేస్తోంది.
ఈ -కేటరింగ్ సేవలను మరింత కస్టమర్ కేంద్రీకృతం చేసే దిశగా భారతీయ రైల్వే
యువజన వ్యవహారాలు, క్రీడల మంత్రిత్వ శాఖ
అంతర్జాతీయ యోగా దినోత్సవం సందర్భంగా, మేజర్ ధ్యాన్చంద్ నేషనల్ స్టేడియంలో ఈ రోజు "యోగా మహోత్సవ్"ని నిర్వహించిన కేంద్ర యువజన వ్యవహారాలు & క్రీడల మంత్రిత్వ శాఖ
అంతర్జాతీయ యోగా దినోత్సవం 2023  సందర్భంగా, కేంద్ర యువజన వ్యవహారాలు & క్రీడల మంత్రిత్వ శాఖ న్యూదిల్లీలోని మేజర్ ధ్యాన్చంద్ నేషనల్ స్టేడియంలో ఈ రోజు "యోగా మహోత్సవ్" నిర్వహించింది. కేంద్ర యువజన వ్యవహారాల కార్యదర్శి శ్రీమతి మీతా రాజీవ్లోచన్, సంయుక్త కార్యదర్శి శ్రీ మనోజ్ సేథి, డైరెక్టర్ పంకజ్ కుమార్ సింగ్ ఈ కార్యక్రమంలో పాల్గొన్నారు.
యువజన వ్యవహారాలు & క్రీడల మంత్రిత్వ శాఖ, డైరెక్టరేట్ ఆఫ్ నేషనల్ సర్వీస్ స్కీమ్ , నేషనల్ సర్వీస్ స్కీమ్ , నెహ్రూ యువ కేంద్ర సంగటన్ , జాతీయ క్రీడా ప్రాధికార సంస్థ , నేషనల్ యాంటీ డోపింగ్ ఏజెన్సీ , నేషనల్ డోప్ టెస్ట్ లాబొరేటరీ  అధికారులు యోగా కార్యక్రమంలో పాల్గొన్నారు. వీరితో పాటు, ఎన్ఎస్ఎస్ నుంచి 100 మందికి పైగా వాలంటీర్లు యోగా మహోత్సవ్ 2023 సందర్భంగా కామన్ యోగా ప్రోటోకాల్లో పాల్గొన్నారు.
యువజన వ్యవహారాల కార్యదర్శి శ్రీమతి మీతా రాజీవ్లోచన్ ఈ సందర్భంగా మాట్లాడారు. మానసిక, శారీరక ఆరోగ్యాన్ని మెరుగుపరచడంలో యోగా ప్రాముఖ్యతను వివరించారు. ప్రజాపితా బ్రహ్మ కుమారి ఈశ్వరీయ విశ్వ విద్యాలయం ‘రాజ్యయోగ, ధ్యానం ప్రయోజనాలు, కిటుకులు’ కార్యక్రమాన్ని నిర్వహించింది. మొరార్జీ దేశాయ్ నేషనల్ ఇనిస్టిట్యూట్ ఆఫ్ యోగా నుంచి వచ్చిన యోగా శిక్షకులు యోగా ప్రదర్శనలు ఇచ్చారు.
కమ్యూనికేషన్లు- సమాచార సాంకేతిక విజ్ఞాన మంత్రిత్వ శాఖ
రూరల్ ఫైబర్ నెట్వర్క్
దేశంలోని అన్ని గ్రామ పంచాయతీలకు బ్రాడ్బ్యాండ్ కనెక్టివిటీని అందించడానికి భారత్నెట్ ప్రాజెక్ట్ దశలవారీగా అమలు చేయబడుతుంది. 25.07.2022 నాటికి, ప్రాజెక్ట్ కింద మొత్తం 1,78,044 గ్రామపంచాయతీలు సర్వీస్కు సిద్ధంగా ఉన్నాయి. భారత్నెట్ ప్రాజెక్ట్ యొక్క పరిధి ఇటీవల దేశంలోని గ్రామ పంచాయతీలను దాటి అన్ని నివాస గ్రామాల వరకు విస్తరించబడింది. ఇది 2025 నాటికి పూర్తి కానుంది. ఈ క్రింది అంశాల కారణంగా ప్రాజెక్ట్ అమలుపై ప్రభావం పడింది:
- భారత్నెట్ ఒక సవాలుతో కూడుకున్న ప్రాజెక్ట్, దేశంలోని మారుమూల ప్రాంతాలలో గ్రామపంచాయతీల ద్వారా విస్తృతంగా విస్తరించి ఉన్నాయి. కష్టమైన భూభాగాలను  ప్రభావిత ప్రాంతాలతో సహా) కవర్ చేస్తుంది;
- భారత్నెట్ ఫేజ్-II కింద, 8 రాష్ట్రాల్లో సుమారు 65,000 గ్రామపంచాయతీలను రాష్ట్ర ప్రభుత్వం రాష్ట్ర నేతృత్వంలోని నమూనా కింద అమలు చేస్తోంది. అమలు చేయాల్సిన బాధ్యత రాష్ట్ర ప్రభుత్వాలదే కాబట్టి దీని అమలు లక్ష్య నిర్దేశిత కాలపరిమితిని చేరుకోవడం లేదు.
 COVID-19 అలాగే రైట్ ఆఫ్ వే  సమస్యల కారణంగా లాక్డౌన్ పర్యటనలపై పరిమితుల వల్ల కూడా ప్రాజెక్ట్ ప్రతికూలంగా ప్రభావితమైంది.
ఈ రోజు లోక్సభలో ఒక ప్రశ్నకు లిఖితపూర్వక సమాధానంలో కమ్యూనికేషన్ శాఖ సహాయ మంత్రి శ్రీ దేవుసిన్హ చౌహాన్ ఈ సమాచారాన్ని అందించారు.
ప్రధాన మంత్రి కార్యాలయం
పారాలింపిక్స్ఆటల లో స్వర్ణ పతకాన్ని గెలిచినందుకు శ్రీ మనీష్ నర్ వాల్ కు అభినందనలు తెలిపినప్రధాన మంత్రి
టోక్యో లో జరుగుతున్న పారాలింపిక్స్ ఆటల లో శూటింగ్ లో స్వర్ణ పతకం గెలిచినందుకు శ్రీ మనీష్ నర్ వాల్కు ప్రధాన మంత్రి శ్రీ నరేంద్ర మోదీ అభినందనలు తెలిపారు.
‘‘టోక్యో లో జరుగుతున్న #Paralympics లో కీర్తి పతాకం రెపరెపలాడుతున్నది. యువకుడు, ఉత్కృష్ట ప్రతిభాశాలి శ్రీ మనీష్ నర్ వాల్ ది గొప్ప కార్యసాధన. ఆయన బంగారు పతకాన్ని గెలవడం భారతదేశ క్రీడల లోకాని కి ఒక ప్రత్యేకమైనటువంటి ఘడియ గా ఉన్నది. ఆయన కు అభినందన లు. రాబోయే కాలాల కు గాను శుభాకాంక్ష లు. #Praise4Para.’’ అని ప్రధాన మంత్రి ఒక ట్వీట్ లో పేర్కొన్నారు.
Glory from the Tokyo #Paralympics continues. Great accomplishment by the young and stupendously talented Manish Narwal. His winning the Gold Medal is a special moment for Indian sports. Congratulations to him. Best wishes for the coming times. #Praise4Para. pic.twitter.com/gGHUXnetWA
— Narendra Modi  September 4, 2021
ఆరోగ్య, కుటుంబ సంక్షేమ మంత్రిత్వ శాఖ
రాష్ట్రాలు, కేంద్ర పాలిత ప్రాంతాల్లో కొవిడ్ టీకాల లభ్యతపై తాజా సమాచారం
రాష్ట్రాలు, యూటీలకు అందిన 154.77 కోట్లకుపైగా డోసులు
రాష్ట్రాలు, కేంద్ర పాలిత ప్రాంతాల వద్ద అందుబాటులో 17.88 కోట్లకుపైగా నిల్వలు
దేశవ్యాప్తంగా కొవిడ్-19 టీకాల వేగాన్ని మరింత పెంచడానికి పరిధిని విస్తరించడానికి కేంద్ర ప్రభుత్వం కట్టుబడి ఉంది. కొవిడ్ టీకాల సార్వత్రికీకరణ కొత్త దశ ఈ ఏడాది జూన్ 21 నుంచి ప్రారంభమైంది. రాష్ట్రాలు, కేంద్ర పాలిత ప్రాంతాలకు మరిన్ని టీకాల లభ్యత, టీకాల లభ్యతపై దూరదృష్టిని పెట్టడం ద్వారా టీకా కార్యక్రమం వేగవంతమైంది. ఆయా రాష్ట్రాలు, కేంద్ర పాలిత ప్రాంతాలు చక్కటి ప్రణాళికతో పని చేయడానికి, టీకా సరఫరా గొలుసును క్రమబద్ధీకరించడానికి దీనిని ప్రారంభించారు.
సార్వత్రిక టీకా కార్యక్రమంలో భాగంగా, రాష్ట్రాలు, కేంద్ర పాలిత ప్రాంతాలకు ఉచితంగా కొవిడ్ టీకాలను అందించడం ద్వారా కేంద్ర ప్రభుత్వం మద్దతునిస్తోంది. టీకా సార్వత్రీకరణ కొత్త దశలో, దేశంలో తయారవుతున్న టీకాల్లో 75 శాతాన్ని కేంద్ర ప్రభుత్వం సమీకరించి, వాటిని రాష్ట్రాలు, కేంద్ర పాలిత ప్రాంతాలకు ఉచితంగా సరఫరా చేస్తోంది.
|
|
టీకా డోసులు
|
|

|
|
పంపిణీ చేసినవి
|
|
1,54,77,87,725
|
|
అందుబాటులోని నిల్వలు
|
|
17,88,98,351
154.77 కోట్లకుపైగా  టీకా డోసులు రాష్ట్రాలు, కేంద్ర పాలిత ప్రాంతాలకు ఇప్పటివరకు కేంద్ర ప్రభుత్వం ద్వారా , ప్రత్యక్ష సేకరణ పద్ధతిలో ఇప్పటివరకు రాష్ట్రాలు, కేంద్ర పాలిత ప్రాంతాలకు అందాయి.
రాష్ట్రాలు, కేంద్ర పాలిత ప్రాంతాల వద్ద 17.88 కోట్లకుపైగా  నిల్వలు, ఉపయోగించని డోసులు అందుబాటులో ఉన్నాయి.
ప్రధాన మంత్రి కార్యాలయం
చంద్రఘంటమాత కు ప్రణమిల్లిన ప్రధాన మంత్రి
నకారాత్మక శక్తులన్నిటి పై పైచేయి ని సాధించడం కోసం భక్త జనుల కు బలాన్ని ఇవ్వాలంటూ చంద్రఘంట మాత ను ప్రధాన మంత్రి శ్రీ నరేంద్ర మోదీ ప్రార్థించారు.
ప్రధాన మంత్రి ఒక ట్వీట్ లో –
‘‘చంద్రఘంట మాత చరణాలకు శిరస్సు ను వంచి ప్రణామాన్ని ఆచరిస్తున్నాను. చంద్రఘంట దేవి తన భక్తజనులు అందరికీ నకారాత్మక శక్తులపై విజయాన్ని సాధించే విధం గా ఆశీర్వాదాలను అందించుగాక. ఈ సందర్భం తో ముడిపడ్డ ఒక స్తుతి ని ఈ కింది వీడియో లింకు లో చూడగలరు..’’ అని పేర్కొన్నారు.
పౌర విమానయాన మంత్రిత్వ శాఖ
కోవిడ్ 19పై భారతదేశం సాగిస్తున్న పోరాటానికి మద్దతుగా లైఫ్ లైన్ ఉడాన్ కింద తిరిగిన 415 విమానాలు
లైఫ్లైన్ ఉడాన్ కింద ఎయిర్ ఇండియా,అలయెన్స్ ఎయిర్, ఐఎఎఫ్, ప్రైవేటు విమానయాన సంస్థలు 415 విమానాలను నడిపాయి. ఇందులో 241 విమానాలను ఎయిర్ ఇండియా, అలయెన్స్ ఎయిర్ నడిపాయి. ఇప్పటివరకు రవాణా చేసిన కార్గో 779.86 టన్నుల. లైఫ్ లైన్ ఉడాన్ విమానాలు ఇప్పటివరకూ తిరిగిన గగనతల దూరం 4,07,139 కిలోమీటర్లకు పైనే ఉంది. లైఫ్ లైన్ ఉడాన్ విమానాలను పౌరవిమానయాన మంత్రిత్వశాఖ కోవిడ్ -19 పోరాటంలో భాగంగా, అత్యావశ్యక మందులకు సంబంధించిన సరకు రవాణాను దేశంలోని మారుమూల ప్రాంతాలకు రవాణా చేస్తోంఇ.
పవన్ హన్స్ 2020 ఏప్రిల్ 29 వరకు 7,257 కిలోమీటర్ల దూరం తిరిగి 2.0 టన్నుల సరుకును గమ్యస్థానాలకు చేర్చింది. ఈశాన్య ప్రాంతం, ద్వీప భూభాగాలు ,కొండ రాష్ట్రాలపై ఈ సందర్భంగా ప్రత్యేక దృష్టి పెట్టారు. పవన్ హన్స్ లిమిటెడ్తో సహా హెలికాప్టర్ సేవలు జమ్ము కాశ్మీర్, లద్దాక్,కొన్ని ద్వీపాలు ఈశాన్య ప్రాంతాలలో క్లిష్టమైన వైద్య సరుకులను, రోగులను తరలించడానికి వినియోగిస్తున్నారు. ఎయిర్ ఇండియా , ఐఎఎఫ్, ప్రధానంగా జమ్ము కాశ్మీర్ ,లద్దాక్ ఈశాన్య , ఇతర ద్వీప ప్రాంతాలకు తమ సేవలు అందించాయి.
దేశీయ కార్గో ఆపరేటర్లయిన స్పైస్జెట్, బ్లూడార్ట్, ఇండిగో, విస్తారాలు వాణిజ్య పరంగా కార్గో విమానాలు నడుపుతున్నాయి. స్పైస్ జెట్ 683 కార్గో విమానాలు 11,84,107 కిలోమీటర్ల దూరం ప్రయాణించి 4,940 టన్నుల సరుకును చేరవేశాయి.. వీటిలో 245 అంతర్జాతీయ కార్గో విమానాలు ఉన్నాయి. బ్లూ డార్ట్ 235 కార్గో విమానాలు 2,53,631 కిలోమీటర్ల దూరం ప్రయాణించి 3,932 టన్నుల సరుకును చేరవేశాయి. వీటిలో 12 అంతర్జాతీయ కార్గో విమానాలున్నాయి. ఇండిగో 64 కార్గో విమానాలు 1,01,989 కిలోమీటర్ల దూరం తిరిగి 269 టన్నుల సరుకును చేరవేశాయి. ఇందులో 18 అంతర్జాతీయ విమానాలు. ప్రభుత్వం కోసం ఉచితంగా తీసుకు వెళ్లిన వైద్య సామాగ్రి కూడా ఇందులో ఉంది. విస్టారా 17 కార్గో విమానాలు 24,141 కిలోమీటర్ల దూరం ప్రయాణించి 123 టన్నుల సరుకును తీసుకువెళ్లాయి..
అంతర్జాతీయ రంగంలో,ఔషధాలు, వైద్య పరికరాలు కోవిడ్ -19 మహమ్మారిపై పోరాటానికి సహాయం చేసేందుకు ఉద్దేశించిన సరకుల రవాణా కోసం తూర్పు ఆసియాతో కార్గో ఎయిర్ బ్రిడ్జ్ ని ఏర్పాటు చేశారు. ఎయిర్ ఇండియా తీసుకువచ్చిన వైద్య సరుకుల పరిమాణం 729 టన్నులు.
పైన పేర్కొన్న వాటికి అదనంగా, గ్వాంగ్జౌ , షాంఘైల నుండి ఏప్రిల్ 14 నుండి 2020 ఏప్రిల్ 29 వరకు బ్లూ డార్ట్ 114 టన్నుల వైద్య సామాగ్రిని తరలించింది. స్పైస్జెట్, షాంఘై గ్వాంగ్జౌ నుండి 153 టన్నుల వైద్య సామాగ్రిని 29 ఏప్రిల్ 2020 వరకు తరలించింది. అలాగే 13 టన్నుల వైద్య సామాగ్రిని . హాంగ్ కాంగ్ సింగపూర్ నుండి 25 ఏప్రిల్ 2020 వరకు. తరలించింది.
(Visitor Counter : 129
ఆర్థిక మంత్రిత్వ శాఖ
2017-18 ఆర్థిక సంవత్సరంలో రూ.1459.02 కోట్ల నుంచి 2020-21 ఆర్థిక సంవత్సరంలో రూ.4371.18 కోట్లకు పెరిగిన డిజిటల్ చెల్లింపులు
తక్కువ భౌతిక నగదు, డిజిటల్ చెల్లింపుల వ్యవస్థ దిశగా అడుగులు వేయడం ప్రభుత్వ విధానం. కేంద్ర ఆర్థిక శాఖ సహాయ మంత్రి శ్రీ పంకజ్ చౌదరి ఈ విషయాన్ని లిఖితపూర్వక సమాధానంగా ఇవాళ లోక్సభకు సమర్పించారు.
రిజర్వ్ బ్యాంక్ ఆఫ్ ఇండియా వారపు గణాంకాల ప్రకారం మరిన్ని వివరాలను మంత్రి వెల్లడించారు. 2016 నవంబర్ 4 నాటికి రూ.17,74,187 కోట్ల విలువైన కరెన్సీ నోట్లు చలామణీలో ఉండగా, ఈ ఏడాది జనవరి 29వ తేదీ నాటికి రూ.27,80,045 కోట్ల రూపాయల నోట్లు చలామణీలో ఉన్నట్లు తెలిపారు.
డిజిటల్ చెల్లింపులు కూడా, 2017-18 ఆర్థిక సంవత్సరంలో రూ.1459.02 కోట్ల నుంచి 2020-21 ఆర్థిక సంవత్సరంలో రూ.4371.18 కోట్లకు పెరిగాయని వివరించారు. డిజిటలీకరణ కోసం చేసిన నిరంతర ప్రయత్నాల కారణంగా ఇది సాధ్యమైందన్నారు.
జీడీపీ వృద్ధి, ద్రవ్యోల్బణం, పాడైన నోట్ల భర్తీ, నగదు రహిత చెల్లింపు పద్ధతుల్లో పెరుగుదల కారణంగా ఏర్పడే బ్యాంకు నోట్ల డిమాండ్ను తీర్చాల్సిన అవసరంపై ఆర్థిక వ్యవస్థలో బ్యాంకు నోట్ల పరిమాణం ఆధారపడి ఉంటుందని మంత్రి శ్రీ పంకజ్ చౌదరి పేర్కొన్నారు.